Translate the text from Welsh to English.



 
  


Hoffwn roi'r wybodaeth ddiweddaraf i'r Aelodau am yr adolygiad polisi yr wyf yn ei gynnal i ddulliau o weithredu ym maes adfywio a hoffwn, yn benodol, dynnu'ch sylw at y ffaith bod y ddogfen 'Lleoedd Llewyrchus, Llawn Addewid: Fframwaith Adfywio Newydd' wedi'i chyhoeddi heddiw at ddibenion ymgynghori.

Mae ein polisïau adfywio yn cwmpasu amryw o weithgareddau integredig. Eu nod yw gwrthdroi dirywiad economaidd, cymdeithasol a ffisegol er mwyn sicrhau gwelliant parhaol mewn ardaloedd lle na fydd grymoedd y farchnad yn ddigon i wneud hynny heb ryw gymaint o gymorth oddi wrth y llywodraeth. 

Mae fy mhortffolio adfywio yn cyfrannu at yr holl amcanion sydd yn ein Rhaglen Lywodraethu. Fel Cabinet, mae pob un ohonom yn cydnabod bod gan raglenni adfywio wedi'u targedu botensial i gyflawni amrywiaeth eang o ganlyniadau'r Rhaglen Lywodraethu. Rydym hefyd yn cydnabod bod adfywio llwyddiannus yn dibynnu ar sicrhau perthynas agos rhwng y rhaglenni prif ffrwd ar draws portffolios.

Yn gynharach eleni, dechreuais adolygiad polisi o'r modd yr ydym yn mynd ati i adfywio. Arweiniwyd yr adolygiad gan fy swyddogion, ac rwyf yn ddiolchgar hefyd am y cymorth a gefais gan adrannau fy nghydweithwyr yn y Cabinet, gan Ganolfan Rhagoriaeth Adfywio Cymru, y Panel Adfywio Cenedlaethol a'r ymgynghorwyr arbenigol a wnaeth rywfaint o werthuso annibynnol ar ein gwaith yn y maes hwn. Bu'r gwaith a wnaeth Pwyllgor Menter a Busnes Cynulliad Cenedlaethol Cymru ar ei ymchwiliad o adfywio canol trefi hefyd o fudd i ni yn hyn o beth.

Dylai pawb yng Nghymru fyw mewn cymunedau llewyrchus, cynaliadwy, llawn addewid, sydd ag economi leol gref – dyna’n gweledigaeth. Wrth i ni fynd ati i wireddu'r weledigaeth honno, rwyf yn llwyr ymwybodol o'r amgylchiadau economaidd sydd ohoni. Mae cyllidebau'n dynn ar draws y sector cyhoeddus a thu hwnt, ac mae canol trefi yn newid o ran y ffordd y mae pobl yn siopa ac yn defnyddio gwasanaethau eraill. Mae hyn oll yn her aruthrol o ran mynd ati i roi adfywio ar waith yng Nghymru ac o ran y modd y gwnaed hynny hyd yma. Rhaid i’n cynigion ar gyfer sicrhau newid er gwell adlewyrchu'r heriau newydd hyn a rhaid iddynt hefyd gynnig ffordd effeithiol o fynd i'r afael â nhw mewn cymunedau ledled Cymru. 

Hanfod adfywio yw gweddnewid lleoedd sy'n tangyflawni, a sicrhau twf economaidd sy'n gynhwysol ac yn gynaliadwy ac sydd â ffocws penodol. Mae maint yr her honno yn pwysleisio bod angen i ni weithio gyda'n gilydd ar draws y Llywodraeth a chydweithredu â'r sector cyhoeddus a'r trydydd sector, ynghyd â’r sector preifat, i gefnogi arloesi ac i rannu arferion da.   

Tair prif neges yr adolygiad oedd:

* Mae angen cryfhau'r llywodraethu i wella'r cyflawni. Yn benodol, mae cyfle i yrru cydweithredu rhanbarthol yn ei flaen mewn ffordd fwy strwythuredig, gan gynnwys mynd ati'n effeithiol i gynllunio'n ofodol ar gyfer adfywio.
* Rhaid wrth bartneriaeth. Dim ond drwy wir ymwneud â chymunedau, awdurdodau lleol a sefydliadau eraill yn y sector cyhoeddus, y trydydd sector a'r sector preifat y gellir cyflawni adfywio cynaliadwy.
* Mae dull yr Ardaloedd Adfywio yn gweddnewid rhai o'n lleoedd mwyaf difreintiedig, ond mae cyfle o hyd i wella'r ffordd yr ydym yn buddsoddi ar lefel leol.

Eir ati yn y ddogfen ymgynghori yr wyf yn ei chyhoeddi heddiw i ddisgrifio'r cynigion sydd gennym er mwyn mynd i'r afael â'r materion hyn. Yn y ddogfen hon ceir gweledigaeth, diffiniad a chanlyniadau cenedlaethol ar gyfer adfywio, sy'n ategu'r holl weithgarwch y mae angen ei ystyried a'r angen am bartneriaeth ar draws y Llywodraeth a thu hwnt.

Mae ein cynigion ymgynghori yn cynnwys:

* Canlyniadau cenedlaethol newydd.
* Dull o weithredu sy'n seiliedig ar bobl ac ar leoedd, a hwnnw yn seiliedig ar dystiolaeth gref ac wedi'i werthuso'n dda.
* Strwythur cryfach er mwyn cyflawni'n genedlaethol, yn rhanbarthol ac yn lleol.
* Ymrwymiad o'r newydd i weithio ar draws portffolios o fewn y Llywodraeth.
* Syniadau ynghylch sut i ddefnyddio buddsoddiad wedi'i dargedu.

Rwyf yn credu y gallwn gyflawni hyd yn oed mwy drwy weithio gyda’n gilydd, er bod ein hadnoddau'n brin. Rwyf yn edrych ymlaen at weithio gyda phartneriaid o bob sector ac ym mhob rhan o Gymru er mwyn cyflawni hyn. Y cam cyntaf yw gwneud yn siŵr bod gennym fframwaith cadarn ar gyfer cydweithredu a chyflawni, a bod pob partner yn cytuno ag ef. Dyma pam rwyf yn mynd ati i ymgynghori.

Cynhelir dadl gan y Llywodraeth yn y Cyfarfod Llawn ar 6 Tachwedd i ni gael trafod y cynigion hyn yn fanwl. Yn y cyfamser, gobeithio y gwnewch chi gymryd rhan yn y broses ymgynghori ac y byddwch yn annog rhanddeiliad yn eich etholaethau i wneud hynny hefyd. 







Translation:


 
 


 


I would like to update Members on my policy review of approaches to regeneration, and in particular to draw your attention to the publication today of ‘Vibrant \& Viable Places: A New Regeneration Framework’ for consultation.


Our regeneration policies encompass a range of integrated activities that aim to reverse economic, social and physical decline in order to achieve lasting improvement, in areas where market forces will not be sufficient to achieve this without some support from government. 


My regeneration portfolio contributes to all of our Programme for Government objectives. And as a Cabinet, we all recognise the potential for targeted regeneration programmes to deliver against this broad range of Programme for Government outcomes, and acknowledge that successful regeneration depends upon the alignment of mainstream programmes across portfolios.


Earlier this year I instigated a policy review of our approaches to regeneration. The review was led by my officials, and I am grateful too for the assistance from my colleagues’ Departments, the Centre for Regeneration Excellence Wales, the National Regeneration Panel and the specialist consultants who carried out some independent evaluation of our work in this area. We have also benefited from the work undertaken by the Assembly’s Enterprise and Business Committee during their inquiry on town centre regeneration.


Our vision is that everybody in Wales should live in a vibrant, viable and sustainable community with a strong local economy.  As we pursue that vision I am acutely aware of the unprecedented economic circumstances in which we now find ourselves. Budget constraints across the public sector and beyond, combined with the changing roles of town centres in the way people access retail and other services, present major challenges in terms of the way we have pursued regeneration in Wales to date. It will be essential that our proposals for change should reflect these new challenges as well as providing an effective means of addressing them in communities around Wales. 


Regeneration is about transforming underperforming places and ensuring economic growth which is inclusive, sustainable and focussed.  The scale of that challenge underlines the need for us to work collectively across Government and in collaboration with the public and third sectors and with the private sector to support innovation and share good practice.   


Three key messages came out strongly from the review:


 


* Strengthened governance is needed to improve delivery. In particular, there is an opportunity to drive regional collaboration in a more structured way, including effective spatial planning for regeneration.
* Partnership is critical. Sustainable regeneration can only be delivered through genuine engagement with communities, local authorities and other public sector organisations, the third sector as well as with the private sector.
* The Regeneration Areas approach is transforming some of our most disadvantaged places, but there are still opportunities to improve the way we invest at local level.


 


The consultation document I am publishing today describes our proposals for addressing these issues. The document sets out a vision, definition and national outcomes for regeneration, which reinforce the breadth of activity which needs to be considered and the need for partnership across Government and beyond.


Our consultation proposals include:


 


* New national outcomes.
* A people and place based approach which is well evidenced and evaluated.
* A strengthened national, regional and local delivery structure.
* A renewed commitment to cross\-portfolio working within Government.
* Ideas on how to direct targeted investment.


 


I believe that together with our partners, we can deliver even more despite our limited resources. I look forward to working with partners from across all sectors and all parts of Wales to achieve this. The first step is making sure we have a robust framework for collaboration and delivery, agreed by all partners. That’s why I am undertaking this consultation process.


A Government Plenary debate will be held on 6 November so that we can discuss the proposals in detail. Meanwhile, I hope that you will participate in the consultation process and that you will encourage stakeholders in your constituencies to do so too.